नमकीन क्लस्टर : 5 प्लॉटों की राशि जमा नहीं, आवेदन निरस्त
करमदी में नमकीन क्लस्टर का काम तेजी से चल रहा है। प्लॉट के लिए आवेदन करने और फिर राशि जमा नहीं करने पर एकेवीएन ने पांच आवेदन निरस्त कर दिए। अब इन पांचों प्लॉट के लिए फिर से आवेदन लिए जाएंगे। वहीं पांच को प्लॉट का आवंटन जारी कर दिया है।
नमकीन क्लस्टर के लिए 124 भूखंडों के लिए ऑनलाइन बुकिंग चल रही है। आवंटन पहले आओ-पहले पाओ पद्धति से चल रहा है। प्लॉट के लिए अब तक 70 आवेदन आ चुके हैं। जिन लोगों ने क्लस्टर में प्लॉट की बुकिंग कराई। उनकी समस्या के निराकरण के लिए मंगलवार को जिला व्यापार एवं उद्योग केंद्र में शिविर रखा। एकेवीएन के प्रबंधक ओ. पी. बोरीवाल ने समस्या सुनकर निराकरण किया। इसमें लोगों ने पानी की उपलब्धता सहित अन्य जानकारी ली। इस पर प्रबंधक ने सारी जानकारी दी। प्लॉट 30 साल की लीज पर दिए जा रहे हैं। इस मौके पर बड़ी संख्या में प्लॉटधारी मौजूद थे।
राशि जमा करने का समय दो महीने आगे बढ़ेगा- नमकीन क्लस्टर के प्लॉट के लिए राशि जमा करने का समय दो महीने आगे बढ़ाया जाएगा। यह आश्वासन विधायक चेतन्य काश्यप ने दिया है। रतलाम नमकीन एवं विक्रेता कल्याण संघ के पुरुषोत्तम पुरोहित ने बताया प्लॉट के रेट ज्यादा होने से रेट कम करने की गुहार की थी। इस पर प्लॉट की राशि 1.5 लाख रुपए कम की है। इससे राहत मिली है। वहीं दिसंबर तक क्लस्टर का काम पूरा करने की बात विधायक ने कही है।
नमकीन क्लस्टर एक नजर में
नमकीन क्लस्टर में भूखंड 124
450 वर्ग मीटर के 72 भूखंड
1500 वर्ग मीटर के 7 भूखंड
540 वर्ग मीटर के 20 भूखंड
अन्य विभिन्न आकार के 15 भूखंड
डेयरी प्रोडक्ट के लिए 9 भूखंड
जिला व्यापार एवं उद्योग केंद्र में मौजूद प्लॉट के लिए आवेदन करने वाले।
hin_Deva hin_Deva hin_Deva hin_Deva bho_Deva hin_Deva bho_Deva bho_Deva bho_Deva hin_Deva hin_Deva hin_Deva